ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Φεβρουαρίου 1998 για την τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπεται η εισαγωγή αλιευτικών προϊόντων για ανθρώπινη διατροφή (Κείμενο που παρουσιάζει ενδιαφέρον για τον ΕΟΧ) (98/148/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων των επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια (1), όπως τροποποιήθηκε από την απόφαση 97/34/ΕΚ (2), και ιδίως το άρθρο 2 παράγραφος 2,

Εκτιμώντας:

ότι η απόφαση 97/296/ΕΚ της Επιτροπής (3), όπως τροποποιήθηκε από την απόφαση 97/877/ΕΚ (4), έχει καταρτίσει τον κατάλογο των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή 7

ότι η απόφαση 98/147/ΕΚ της Επιτροπής (5) έχει θεσπίσει τους ειδικούς κανόνες εισαγωγής αλιευτικών προϊόντων και προϊόντων υδατοκαλλιέργειας καταγωγής Μπαγκλαντές 7 ότι πρέπει, κατά συνέπεια, να προστεθεί το Μπαγκλαντές στον κατάλογο των τρίτων χωρών από τις οποίες επιτρέπεται η εισαγωγή αλιευτικών προϊόντων 7

ότι η οδηγία 91/493/ΕΟΚ του Συμβουλίου, της 22ας Ιουλίου 1991, για τον καθορισμό των υγειονομικών κανόνων που διέπουν την παραγωγή και τη διάθεση στην αγορά αλιευτικών προϊόντων (6) προβλέπει, στο άρθρο 3 παράγραφος 4 στοιχείο β), ότι τα μεταποιημένα δίθυρα μαλάκια πρέπει, πριν από τη μεταποίησή τους, να πληρούν τις διατάξεις που αναφέρονται στην οδηγία 91/492/ΕΟΚ του Συμβουλίου (7) 7 ότι, κατά συνέπεια, ο κατάλογος των τρίτων χωρών που πληρούν τους όρους που προβλέπονται στην οδηγία 91/492/ΕΟΚ, εφαρμόζεται επίσης στις εισαγωγές των μεταποιημένων δίθυρων μαλακίων, εχινοδέρμων, χιτωνίτων (τάξης μαλακίων) και των θαλασσίων γαστεροπόδων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 97/296/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 13 Φεβρουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 243 της 11. 10. 1995, σ. 17.

(2) ΕΕ L 13 της 16. 1. 1997, σ. 33.

(3) ΕΕ L 122 της 14. 5. 1997, σ. 21.

(4) ΕΕ L 356 της 31. 12. 1997, σ. 62.

(5) Βλέπε σελίδα 13 της παρούσας Επίσημης Εφημερίδας.

(6) ΕΕ L 268 της 24. 9. 1991, σ. 15.

(7) ΕΕ L 268 της 24. 9. 1991, σ. 1.

ΠΑΡΑΡΤΗΜΑ

Κατάλογος των τρίτων χωρών από τις οποίες επιτρέπεται η εισαγωγή αλιευτικών προϊόντων υπό οποιαδήποτε μορφή και τα οποία προορίζονται για κατανάλωση από τον άνθρωπο

I. Τρίτες χώρες για τις οποίες ισχύει ειδική απόφαση με βάση την οδηγία 91/493/ΕΚ του Συμβουλίου

Νότιος Αφρική

Αλβανία

Αργεντινή

Αυστραλία

Μπαγκλαντές

Βραζιλία

Καναδάς

Χιλή

Κολομβία

Νότια Κορέα

Ακτή Ελεφαντοστού

Ισημερινός

Γκάμπια

Ινδία

Νήσοι Φερόες

Ινδονησία

Ιαπωνία

Μαδαγασκάρη

Μαλαισία

Μαρόκο

Μαυριτανία

Περού

Φιλιππίνες

Ρωσία

Σενεγάλη

Σιγκαπούρη

Ταϊβάν

Ταϊλάνδη

Ουρουγουάη

Νέα Ζηλανδία

II. Τρίτες χώρες που ανταποκρίνονται στους όρους του άρθρου 2 παράγραφος 2 της απόφασης 95/408/ΕΚ του Συμβουλίου

Μπελίζ

Κίνα

Κόστα Ρίκα

Κροατία

Κούβα

ΗΠΑ

Νήσοι Φώκλαντ

Γροιλανδία

Γουατεμάλα

Ονδούρα

Ινδία

Νήσοι Φίτζι

Μαλβίδες

Μεξικό

Ναμίμπια

Πολωνία

Σεϋχέλλες

Σλοβενία

Ελβετία

Σουρινάμ

Τόγκο

Τυνησία

Τουρκία

Βιετνάμ

Βενεζουέλα